stanford-oval/wikipedia huggingface dataset:
KillaCycle

KillaCycle on kiihdytyskisoja varten rakennettu sähkömoottoripyörä, jonka suunnitteli yhdysvaltalaisen Bill Dubén johtama ryhmä. Se on maailman tehokkain ja nopeimmin kiihtyvä sähkömoottorilla varustettu moottoripyörä.
Litiumioniakkujen avulla KillaCycle vie vain 0,97 sekuntia kiihtyä nollasta 95 kilometrin tuntinopeuteen. Pyörän huippunopeus on noin 274 km/h. Se maksaa NZ$145 000 (EUR 87 122,62) ja sen tekijät ovat luonnehtineet sitä "valtavaksi pyörillä varustetuksi akkuporakoneeksi".
Pyörä pääsi hetkeksi otsikkoihin, kun Los Angelesissa olevan esittelyn aikana KillaCyclen suunnittelija Bill Dubé menetti pyöränsä hallinnan ja törmäsi sillä tila-autoon. Dubé loukkaantui ja hänet kuljetettiin sairaalaan. Dubé oli ennen törmäystä sanonut olevansa pyörästään ylpeä ja kehunut sitä "nopeimmaksi olemassa olevaksi pyöräksi". Video törmäyksestä levitettiin laajalti internetissä ja sitä voi katsoa Youtubessa.
Kerstin Kronvall

| Kerstin Kronvall> Henkilötiedot |
| --- | --- |
Syntynyt: 1958 (ikä 65–66) Pernaja
Kansalaisuus:  Suomi
Ammatti:  toimittaja, kirjeenvaihtaja
Kerstin Kronvall (s. 1958 Pernaja) on suomalainen toimittaja, joka on 2010-luvulla tullut tunnetuksi Ukrainan ja Venäjän tapahtumien raportoinnista sekä suomeksi että ruotsiksi. Syyskuusta 2015 syksyyn 2017 hän toimi Yleisradion kirjeenvaihtajana Moskovassa, mitä ennen hän toimi marraskuusta 2014 alkaen Ylen Ukrainan kriisin kirjeenvaihtajana Kiovassa.
Kronvall on toiminut Ylen ruotsinkielisen uutistoiminnan ulkomaantoimittajana ja Moskovan-kirjeenvaihtajana sekä lehdistöneuvoksena Suomen Moskovan suurlähetystössä. Hän on seurannut Venäjän ja entiseen Neuvostoliittoon kuuluneiden maiden asioita pitkään. Vuonna 2006 hän sai suomenruotsalaisen toimittajajärjestön Topeliuspriset-palkinnon ja vuonna 2022 Hugo Bergroth -palkinnon.
Vuonna 2018 Kronvall julkaisi tietokirjan Rajakansaa: Kohtaamisia ja kohtaloita Imatralta Krimille.
Aiheesta muualla

Kronvallin esittelysivu Svenska Ylen sivustolla (ruotsiksi)
Kronvallin haastattelu Hufvudstadsbladetissa (Arkistoitu – Internet Archive) (ruotsiksi)
Keskisormi

Kuvassa ojennettuna ihmisen keskimmäinen sormi.
Keskisormi (digitus medius, digitus tertius, digitus III) on ihmisen sormista keskimmäinen ja pisin. Toisilla ihmisillä keskisormi saattaa olla hieman vino.
Monissa länsimaisissa kulttuureissa keskisormen näyttämistä pidetään loukkaavana eleenä.
Kemmuru EP

| Kemmuru EP Kemmuru |
| --- | --- | --- |

EP-levyn tiedot
 Julkaistu: 2003
 Formaatti: 12"
 Tuottaja(t): Aksim
 Tyylilaji: rap
 Levy-yhtiö: Hella Records
Kemmurun muut julkaisut
|   | Kemmuru EP 2003 | Mite se teiä...? 2003 |
Kemmuru EP on rap-yhtye Kemmurun vuonna 2003 julkaistu EP. Se julkaistiin ennen, kuin yhtyeeseen oli liittynyt DJ J-Laini ja sen julkaisi Hella Records.
Kappaleet > A-puoli

Elämä laittaa saiffaa
MC iltaspilas
Unohtunut
MC iltaspilas räpit
Kappaleet > B-puoli

Elämä laittaa instru
MC iltaspilas instru
Unohtunut instru
Elämä laittaa räpit
Keravan kartano

| Keravan kartano> Kervo gård / Humleberg |
| --- | --- |
 Keravan kartano toukokuussa 2022
Sijainti:  Ylikerava, Kerava, Uusimaa
Rakennustyyppi:  kartano
Perustettu:  1650
Valmistumisvuosi:  1810
Rakennuttaja:  Jaekell -suku
Omistaja:  Keravan kaupunki
Runkorakenne:  Hirsi
Julkisivumateriaali:  Laudoitus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Keravan kartano (ruots. Kervo gård) on Keravalla, Uudellamaalla sijaitseva vuonna 1650 muodostettu kartano. Kartano tunnetaan myös nimellä Humleberg. Kartanon päärakennuksen toiminnasta vastaa nykyisin Keravan kaupunki.
Historia

Keravan kartano nautti säterivapautta vuodesta 1680 vuoteen 1882, jolloin vapaus peruttiin ja kartanosta tehtiin säteriratsutila. Vuonna 1745 Keravan kartanosta lohkaistiin Lapilan kartano. Vuonna 1930 kartanoon liitettiin puolet Heikkilän perintötilasta.
Historia > Päärakennus

Isovihan aikana Keravan kartano poltettiin raunioiksi venäläisten toimesta. Kartanon nykyinen päärakennus on valmistunut 1809-1810 ja nykyisen ulkoasunsa se on saanut vuonna 1928. Rakennuksessa on kaksi asuinkerrosta ja mansardikatto.  Vuoden 1928 remontissa tehtiin asuintilat ullakkokerrokseen, jossa sijaitsi aiemmin vain kaksi kamaria ja muun muassa avokuisti muutettiin lasitetuksi verannaksi. Keravan kartanossa on alakerrassa 8 huonetta ja yläkerrassa 6 huonetta. Alkuperäinen säännöllinen huonejako muuttui myös remontin yhteydessä, kun alkuperäistä päärakennusta jatkettiin neljällä uudella huoneella. Rakennuksen alkuperäiseen sisustukseen on kuulunut muun muassa myöhäistä empiretyyliä edustanut taffelipiano, ruokasalin samaa tyylisuuntaa edustava sohva ja sohvan yläpuolella sijaitseva mahonkinen empirepeili. Talonpoikaisantiikkia edusti rakennuksessa alkuperäinen könniläiskello.
Historia > Omistajat

| Nimi | Nimike | Vuodet |
| --- | --- | --- |
| Fredrik Joakimsson Stålhielm |  | 1649-? |
| Gerhard von Schrowe | majuri | 1661-1664 |
| Anna Elisabeth Strahlendorf | Gerhardin leski | 1664-1675 |
| Gustav Johan von Schrowe | majuri | 1676-1713 |
| Gustav Johan Blåfield | lääninviskaali | 1714-1744 |
| Georg Wilhelm Clayhills | pormestari | 1745-1755 |
| Gouvenius | pormestari | 1756-1771 |
| Henrik Mathias Nassokin | kapteeni | 1772-1784 |
| Anna Lovisa Sture | Henrikin leski | 1784-1805 |
| neiti Hedvig Elisabet Nassokin |  | 1806-1817 |
| Hedvigin perikunta |  | 1818-1825 |
| Adolf Fredrik Jaekell | kapteeni | 1863-1878 |
| Olivia Sofia Jaekell |  | 1878-1919 |
| Johan Ludvig Moring | varatuomari | 1919- |
| Keravan kaupunki |  | 1991- |
Keravan kartano takaa.
Katalin Cseh

| Katalin Cseh |
| --- | --- |

Euroopan parlamentin jäsen
 2.7.2019–  
Henkilötiedot
Syntynyt: 29. kesäkuuta 1988 (ikä 36)  Montreal, Quebec, Kanada
Kansalaisuus:   unkarilainen
Tiedot
Puolue:  : Momentum : ALDE
Katalin Cseh (s. 29. kesäkuuta 1988) on kanadalaissyntyinen unkarilainen lääkäri ja poliitikko, joka toimii Euroopan parlamentin jäsenenä. Hän edustaa Momentum-puoluetta ja on Uudistuva Eurooppa -ryhmän varapuheenjohtaja.
Tausta ja yksityiselämä

Cseh syntyi vuonna 1988 Montrealissa. Hän viimeisteli lukio-opintonsa Budapestissa. Vuonna 2014 hän valmistui lääketieteen tohtoriksi Semmelweis-yliopistosta erikoisalanaan gynekologia..
Valmistuttuaan hän oli aluksi töissä sairaaloissa Barcelonassa ja Rio de Janeirossa. Sittemmin hän toimi tutkimusavustajana Semmelweisissa ja Erasmus-yliopistossa.
Poliittinen ura

Vuonna 2017 Cseh oli mukana perustamassa Momentum-puoluetta. Vuoden 2019 europarlamenttivaaleissa Cseh oli puolueen listan kärkiehdokas. Toisena listalla oli Anna Júlia Donáth. Molemmat tulivat valituiksi ainoina puolueensa edustajina.
EU-parlamentissa Cseh istuu ulkoasiainvaliokunnassa ja ihmisoikeusvaliokunnassa.
Heinäkuussa 2020 Cseh oli mukana laittamassa alulle yhdessä Hilde Vautmansin kanssa avoimen kirjeen, jossa kehotettiin EU:ta asettamaan pakotteita kiinalaisille poliitikoille, jotka ovat osallisia Xinjiangin ihmisoikeusrikkomuksia.. Cseh uskoi tämän ja hänen jäsenyytensä ihmisoikeusvaliokunnassa johtavan siihen, että Kiina lisäisi hänet mustalle listalleen ja julistaisi hänet persona non grataksi.
Myöhemmin samassa kuussa Cseh ilmoitti vastaavansa Unkarin terveysviranomaisten kutsuun ja palasi lääkäriksi Unkariin hoitamaan koronasta kärsiviä potilaita.
Cseh on kritisoinut kovasanaisesti Unkarin pääministeri Viktor Orbánia ja pyrkinyt vetoamaan etenkin nuoriin äänestäjiin.
Aiheesta muualla

Kuvia tai muita tiedostoja aiheesta Katalin Cseh Wikimedia Commonsissa
Katalin Cseh Euroopan parlamentin jäsenet. Euroopan parlamentti.
Kirjekyyhky Silosiipi

Tarinan englanninkielisen julkaisun ensimmäinen sivu.
Kirjekyyhky Silosiipi (Rocket Wing Saves the Day) on Carl Barksin kirjoittama ja piirtämä Aku Ankka -tarina, joka julkaistiin ensimmäisen kerran Walt Disney’s Comics and Stories 139 -lehdessä vuonna 1952. Suomessa se julkaistiin alun perin Aku Ankka -lehden vuoden 1953 ensimmäisessä numerossa. Monien muiden Barksin tarinoiden tapaan Silosiipikin on kymmensivuinen. Tarinan on suomentanut Sirkka Ruotsalainen Aku Ankan parhaat -albumisarjan Kun taivaalta satoi rahaa -albumissa.
Juoni

Tarina alkaa siitä, kun Aku ja Iines ovat merellä seilaamassa. Aku soittaa kitaraa, ja Iines ikävöi Akun huomista lähtöä "Sillisaarelle". Aku kertoo olevansa poissa vain yhden päivän. Sillä välin Tupu, Hupu ja Lupu ovat kouluttamassa kirjekyyhkyään, Silosiipeä. Seuraavana päivänä Aku varastaa kirjekyyhkyn, ja lähettää sillä romanttisen viestin Iinekselle. Kun lintu on lähtenyt lentoon, ankanpojat ovat sattumalta tekemässä keinotekoisia junan ääniä, jolloin kirjekyyhky laskeutuu heidän luokseen.  Pojat huomaavat viestin ja muokkaavat sitä erilaiseksi, ja lähettävät viestin sitten Iinekselle. Aku menee illalla Iineksen luokse, joka heittää häntä vihaisena ruukulla poikien muokkaaman viestin takia, jota Iines luuli Akun kirjoittamaksi. Iines menee sisälle, ja Aku löytää kyseisen viestin maasta. Aku kuulee poikien keskustelun siitä, että veturin - tai muun pillin vihellys vetää kirjekyyhkyä puoleensa. Pojat ovat suunnittelemassa kirjekyyhkyjen nopeuskisaan osallistumista, ja Akulla onkin jo juonet mielessä. Kilpakyyhkyt lähetetään lentoon, ja Aku viheltää pilliä Ankkalinnan kohdalla. Kyyhky laskeutuu Akun syliin. Aku lähettää kyyhkyn sitten matkaan, kun muut kyyhkyt ovat ehtineet edelle. Paljon myöhemmin Silosiipi palaa pettyneiden poikien luokse. Kilpailun pilaaminen oli rangaistus Akulta pojille.
Aku menee lepyttämään Iinestä, ja todistamaan, että hän ei sitä viestiä kirjoittanut. Iines suostuu uskomaan, jos vain Aku myisi tämän hankaluuksia aiheuttaneen linnun. Myöhemmin Aku lähtee Iineksen kanssa taas seilaamaan Sillisaaren luo, mutta usean meripeninkulman päässä rannasta syntyy vesipatsas, joka osuu Akun paattiin ja rikkoo laivan purjeen. Iines menee paniikkiin, ja Aku keksii lähettää Silosiiven viemään hätäviestiä. Satamassa kalasäilyketehtaan ruokapillin vihellys saa Silosiiven laskeutumaan pillin päälle. Pillistä puhaltava vesihöyry saa Akun viestin lentämään taivaan tuuliin. Silosiipi menee poikien luokse, ja pojat huomaavat heti sen jalassa olleen rinkulan, johon viesti oli sidottu. Pojat ymmärtävät, että kyseessä on hätätapaus ja lähtevät kohti sataman tehdasaluetta, ja löytävät tehtaan katolta hätäviestin. Tarina loppuu siihen, kun Silosiipi tulee kirjekyyhkykilpailussa ensimmäisenä maaliin, ja nyt koko Ankkaperhe on taas onnellinen.
Aiheesta muualla

Kirjekyyhky Silosiipi Inducks-tietokannassa
Kirsi Virrantaus

| Kirsi Virrantaus> Henkilötiedot |
| --- | --- |
Syntynyt: 4. elokuuta 1953 (ikä 71) Raahe
Kansalaisuus:  Suomi
Ammatti:  geoinformatiikan (kartografian) professori
Koulutus ja ura
Tutkinnot:  Teknillinen korkeakoulu (arkkitehti 1977, TkL 1982, TkT 1984)
Instituutti:  Aalto-yliopisto
Tutkimusalue:  geoinformatiikka: paikkatietoanalyysit, spatiaalialgoritmit, paikkatiedon epävarmuus ja laatu
Palkinnot:  SL R1, sotilasansiomitali, Teknillisten tieteiden akatemian jäsen
Aiheesta muualla
Kirsi Virrantaus (Aalto-yliopisto)
Kirsi-Kanerva Virrantaus (o.s. Makkonen, ent. Eloranta 1977-1984, Artimo 1991-1999, Virrantaus 2000-; s. 4. elokuuta 1953 Raahe) on suomalainen tekniikan tohtori ja vuodesta 1988 lähtien Teknillisen korkeakoulun ja nyttemmin Aalto-yliopiston geoinformatiikan professori. Virrantaus on toiminut myös Aalto-yliopiston Insinööritieteiden korkeakoulun varadekaanina.
Makkonen tuli ylioppilaaksi Jyväskylän normaalilyseosta (1972). Hän valmistui Teknillisestä korkeakoulusta  arkkitehdiksi (1977). Hän täydensi opintojaan Hollannin Delftin teknillisessä korkeakoulussa tutkijana (1979–1980), ja jatkoi TKK:lla tekniikan lisensiaatiksi 1982 ja tekniikan tohtoriksi (1984). Makkosen englanninkielinen väitöskirja (1984) oli otsikoitu On urban land information systems : a semantic approach to analysis and design. Hän on ollut Jyväskylän yliopiston dosentti vuodesta 1996.
Eloranta työskenteli TKK:n tutkijana (1977–1978), ja ulkomaan opintojensa jälkeen assistenttina (1980–1984). Sitten hän toimi Maa ja Vesi Oy:n kehitysinsinöörinä (1984–1985), Maanmittaushallituksen tutkijana (1986–1987) ja Geodeettisen laitoksen osastonjohtajana 1987–1988. Vuodesta 1988 lähtien hän on ollut TKK:n kartografian professori, organisaatiomuutoksen jälkeen Aalto-yliopiston professori.
Virrantaus on Teknillisten tieteiden akatemian jäsen. Hänelle on myönnetty myös sotilasansiomitali ja Suomen Leijonan ansiomerkkiritarikunnan ensimmäisen luokan ritarin arvomerkki.
Aiheesta muualla

Kirsi Virrantaus. Aalto University, Centre for Urban and Regional Studies (englanniksi) (researchgate.net)
Eeva Törmänen (21.5.2018) Muutos tapahtui 1990-luvulla – Aallosta väitelleistä tekniikan tohtoreista yllättävän moni on nainen (tekniikkatalous.fi)
Kolumbiansaku

| Kolumbiansaku |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Hokot Cracidae
Suku::  Sakut Penelope
Laji::  perspicax
Kaksiosainen nimi
 Penelope perspicax  Bangs, 1911 
Katso myös
   Kolumbiansaku Wikispeciesissä   Kolumbiansaku Commonsissa 
Infobox OKNimi-testi OKIUCN-testi OK: 
Kolumbiansaku (Penelope perspicax) on vaarantunut lintulaji, joka elää Kolumbiassa.
Kolumbiansaku kasvaa 76 cm pitkäksi. Se on muualta ruskeankirjava, mutta leuan alla on punainen alue. Pään ja kaulan höyhenissä on valkoinen reunus, joka muodostaa juovakuvion. Linnun ääni on voimakasta töötötystä varsinkin soidinaikana.
Kolumbiansakuja tavataan Andien länsi- ja keskiosassa. Ne elävät ikimetsässä 1600–2000 metrin korkeudessa vuoren rinteillä, mutta viime vuosina niitä on tavattu istutetuista metsistä myös alempaa. Elinympäristön katoaminen on tehnyt lajista erittäin uhanalaisen.
Aiheesta muualla

ITIS: Penelope perspicax (englanniksi)
Kent (kreivikunta)

| Kent |
| --- | --- |
 Lippu:  Vaakuna
 Kentin sijainti Englannissa.
  
Valtio:  Yhdistynyt kuningaskunta
Maa:  Englanti
Alue:  Kaakkois-Englanti
Hallinto:  
 – hallinnollinen keskus:  Maidstone
 – suurin kaupunki:  Maidstone (109 000 as.)
Pinta-ala:  3 736 km²
Väkiluku (2021):  1,86 miljoonaa
 – väestötiheys:  497 as./km²
  Kent County Council  Medway Council  
Kent on hallinnollinen, muodollinen ja historiallinen kreivikunta Kaakkois-Englannissa, Lontoosta kaakkoon. Hallinnolliseen kreivikuntaan kuuluu kaksitoista hallintopiiriä ja sen keskuksena toimii Maidstonen kaupunki; muodolliseen kreivikuntaan luetaan niiden lisäksi itsenäinen Medwayn yhtenäishallintopiiri. Vuoden 2021 väestönlaskennassa muodollisen kreivikunnan alueella oli noin 1 860 000 asukasta.
Kentin merkittävimpiä kaupunkeja ovat Maidstonen ohella Canterbury, Dover ja Rochester. Canterburyssa on Canterburyn arkkipiispan eli Englannin kirkon (ja samalla koko anglikaanisen kirkon) johtajan istuin. Kaupunki on tullut tutuksi myös Geoffrey Chaucerin klassikkokirjasta Canterburyn tarinoita. Myös Rochesterissä vaikuttaa tärkeä piispanistuin.
Kentiä on usein kutsuttu "Englannin puutarhaksi", sillä kreivikunnassa kasvatetaan paljon humalaa ja siellä viihtyvät kirsikka- ja omenapuut.
Merkittäviä Kentin asukkaita ovat olleet muun muassa kirjailija Charles Dickens ja luonnontieteilijä Charles Darwin.
Alueella sijaitsee myös Kentin yliopisto.
Maantiede

Kentin pinta-ala, mukaan lukien Medwayn kaupunkipiiri, on 3 736 neliökilometriä. Suurin leveys lännestä itään on 99 kilometriä ja pituus etelästä pohjoiseen 64 kilometriä. Kreivikunnan rajanaapureita ovat East Sussex lounaassa, Surrey lännessä ja Suur-Lontoo luoteessa. Muissa suunnissa sitä ympäröivät vesistöt: Thamesin estuaari pohjoisessa, Pohjanmeri koillisessa, Doverinsalmi idässä ja Englannin kanaali kaakossa.
Kentin läpi kulkee lännestä itään North Downsin kalkkikiviharjanne. Sen eteläpuolella on metsäinen ja kumpuileva Wealdin alue ja pohjoispuolella enimmäkseen marskimaata ja Thamesjoen rantojen alavia maita. Kreivikunnalla on pitkä rantaviiva, joka on vuoroin tasainen, vuoroin kallioinen. Pohjoisrannikolla on joitain saaria, kuten Thamesin alajuoksulla sijaitsevat Isle of Grain ja Isle of Sheppey ja kauempana idässä Isle of Thanet, joka on yhtynyt mantereeseen aikojen saatossa. Merestä kohoaa liitukivikallioita Thanetin kohdalla ja Doverin ja Dealin välillä. Kreivikunnan eteläosissa sijaitsevat kivikkoinen Dungenessin niemimaa ja Romneyn kosteikkoalue, joka on entistä merenpohjaa.
Kent sijaitsee lähempänä Manner-Eurooppaa kuin mikään muu Englannin kreivikunta. Tämän vuoksi sinne kulkeutuu idästä ajoittain mantereista ilmaa, joka tekee säästä kylmän talvella ja kuuman ja kostean kesällä. Säätila voi olla rannikolla yhtä viileä kuin sisämaassa, sillä ilmamassat eivät ehdi juurikaan lämmetä saapuessaan kapeiden merialueiden yli. Kent sijaitsee myös kaukana Pohjois-Atlantin matalapaineiden kulkureiteiltä, minkä vuoksi siellä sataa suhteellisen vähän verrattuna Ison-Britannian länsi- ja pohjoisosiin. Talvella itä- ja koillistuulet voivat kuitenkin tuoda kreivikuntaan lumisateita Pohjanmereltä.
Hallinto

Kentin paikallishallinto on jaettu kolmeen tasoon kaikkialla muualla paitsi Medwayssa, jonka alueella kaupunginvaltuusto vastaa palveluiden tuottamisesta asukkaille. Muualla ylintä päätösvaltaa käyttää Maidstonessa kokoontuva kreivikunnanvaltuusto, joka vastaa toiminta-alueellaan suurimmasta osasta asukkaiden lakisääteisistä palveluista, muun muassa opetuksesta, kirjastoista, sosiaalipalveluista ja strategisesta suunnittelusta. Sen alaisuudessa toimii kaksitoista hallintopiiriä, jotka hoitavat loput palveluista, esimerkiksi jätekuljetukset, sosiaalisen asuntotuotannon ja rakennusluvat.
| 1>  taso | 2>  taso | Tyyppi | Väkiluku (2021) | Pinta-ala (km²) |
| --- | --- | --- | --- | --- |
| Medway | Medway | yhp. | 280 000 | 192 |
| Kent (kk.) | Sevenoaks | hp. | 121 000 | 369 |
| Kent (kk.) | Dartford | kp. | 117 000 | 73 |
| Kent (kk.) | Gravesham | ” | 107 000 | 99 |
| Kent (kk.) | Tonbridge ja Malling | ” | 132 000 | 240 |
| Kent (kk.) | Maidstone | ” | 176 000 | 393 |
| Kent (kk.) | Tunbridge Wells | ” | 115 000 | 331 |
| Kent (kk.) | Swale | ” | 152 000 | 373 |
| Kent (kk.) | Ashford | ” | 133 000 | 581 |
| Kent (kk.) | Canterbury | ” | 157 000 | 309 |
| Kent (kk.) | Folkestone ja Hythe | hp. | 110 000 | 357 |
| Kent (kk.) | Thanet | ” | 141 000 | 103 |
| Kent (kk.) | Dover | ” | 116 000 | 315 |
Office for National Statisticsin mukaan Kentissä oli joulukuussa 2023 yhteensä 326 kuntaa, joista useimmilla oli oma vaaleilla valittu kunnanvaltuustonsa. Kunnilla on paikallishallinnon ylempiin tasoihin nähden varsin vähän päätäntävaltaa: ne osallistuvat neuvoa-antavassa asemassa kaavoitukseen ja päättävät itsenäisesti muun muassa kuntien leikkipaikoista, hautausmaista ja yhteisötiloista. Kreivikuntaan kuuluu myös joitakin alueita (pääasiassa isoja kaupunkeja), joissa ei ole kunnallista itsehallintoa ja kaikki päätökset tehdään hallinnon ylemmillä tasoilla. Tällaisia alueita ovat muun muassa Medway, Maidstone, Ashford, Dartford ja Margate.
Yhdistyneen kuningaskunnan hallitsija nimittää kaikkiin muodollisiin kreivikuntiin edustajikseen lordiluutnantin ja suurseriffin. Kentin lordiluutnanttina on toiminut huhtikuusta 2020 lähtien Annabel Campbell (lady Colgrain). Lordiluutnantin tehtäviin kuuluu järjestää kuninkaallisten vierailuja kreivikuntaan, myöntää monarkin puolesta tiettyjä kunniamerkkejä, arvonimiä ja palkintoja ja toimia armeijan yhteyshenkilönä. Lordiluutantti jatkaa tehtävässä tavallisesti 75-vuotiaaksi asti, ja hän voi nimittää itselleen varaluutantin ja useita apulaisluutnantteja. Suurseriffi nimitetään yhdeksi vuodeksi kerrallaan, ja hänen päätehtäviään ovat ylioikeuden tuomareiden palveleminen näiden Kentiin suuntautuvilla työmatkoilla ja lordiluutnantin avustaminen kuninkaallisten vierailujen järjestämisessä. Lisäksi hän tukee ja edistää aktiivisesti eri oikeusistuinten, viranomaisten ja vapaaehtoisjärjestöjen toimintaa.
Väestö

Vuonna 2021 Kentin muodollisessa kreivikunnassa oli noin 1 860 000 asukasta ja suurimpia asutuskeskuksia olivat:
| Asutuskeskus | Hallinnollinen alue | Väkiluku (2021) | Lähde |
| --- | --- | --- | --- |
| Maidstone | Maidstone | 109 000 |  |
| Gillingham | Medway | 108 000 |  |
| Ashford | Ashford | 82 000 |  |
| Chatham | Medway | 77 000 |  |
| Dartford | Dartford | 69 000 |  |
| Rochester | Medway | 67 000 |  |
| Margate | Thanet | 63 000 |  |
| Gravesend | Gravesham | 58 000 |  |
| Canterbury | Canterbury | 55 000 |  |
| Sittingbourne | Swale | 54 000 |  |
| Folkestone | Folkestone ja Hythe | 52 000 |  |
| Royal Tunbridge Wells | Tunbridge Wells | 51 000 |  |
Tunnukset > Lippu

Kentin lipussa on punaisella pohjalla valkoinen, pystyyn kavahtanut hevonen, joka on kreivikunnan vanha symboli. Hevonen koristi jo ennen ajanlaskun alkua Kentiä asuttaneiden cantiacien kolikoita ja hautakumpuja. Perimätiedon mukaan Isoon-Britanniaan 400-luvulla tunkeutuneet juuttiveljekset Hengist ja Horsa käyttivät baneeria, jossa oli valkoinen hevonen, ja myös Kentin kuningaskunnassa hevonen oli ilmeisesti virallinen symboli. Hevossymbolia alettiin käyttää 1700-luvulla Kentish Post -sanomalehden nimiössä ja kreivikunnan sotajoukkojen univormuissa, ja se vakiintui laajempaan käyttöön 1800-luvun aikana.
Tunnukset > Pyhän Augustinuksen päivä

Kentin kansallispäivää vietetään toukokuun 26. päivä Augustinus Canterburylaisen muistoksi. Augustinus oli roomalainen lähetyssaarnaaja, joka saapui Englantiin vuonna 597 ja toimi Canterburyn ensimmäisenä piispana.
Tunnukset > Nimikkokukka

Vuonna 2004 Kentin nimikkokukaksi valittiin humala Plantlife International -järjestön pitämässä yleisöäänestyksessä.
Kuvasto

Canterburyn katedraali, Englannin kirkon keskus
Rochesterin katedraali Kentissä
Doverin valkeat kalkkikivikalliot, joiden kohdalla Englannin kanaali on kapeimmillaan, ainoastaan 34 kilometriä leveä
Doverin valkoiset kalliot.
Kentin kreivikunnantalo Maidstonessa.
Sevenoaks
Dartford
Gravesham
Tonbridge ja Malling
Medway
Maidstone
Tunbridge Wells
Swale
Ashford
Canterbury
Folkestone ja Hythe
Thanet
Dover
Kentin kunnat.
Kiinan kansantasavallan hallinto

Tämä artikkeli käsittelee Kiinan kansantasavallan hallintoa. Kiinassa on oikeastaan kaksi hallinto-organisaatiota: toinen on puolueen hallinto ja päätöselimet, jotka tekevät todelliset päätökset, toinen puolestaan valtion hallinto ja päätöksentekoelimet, joissa päätökset virallisesti tehdään eli puolueen hyväksymät suunnitelmat vahvistetaan.
Puolueen hallinto ja päätöksenteko

Kiinan kommunistista puoluetta johtaa pääsihteeri, joka on samalla yleensä myös Kiinan presidentti. Esimerkiksi Xi Jinpingin nimitti puolueen keskuskomitea marraskuussa 2012 ensin Kiinan kommunistisen puolueen pääsihteeriksi ja Kiinan kommunistisen puolueen keskussotilaskomission puhemieheksi. Seuraavassa maaliskuussa 2013 valtiollinen kansankongressi nimitti hänet Kiinan presidentiksi.
Valtion hallinto ja päätöksenteko

Kiinan kansantasavallan korkein päättävä elin Kiinan kansankongressi. Sen jäsenet valitaan maakunnallisissa kongresseissa. Näihin taas valitaan jäsenet paikallisissa kongresseissa. Paikalliskongressien jäsenet valitaan Kiinan paikallisvaaleissa.
Kevätahava

Kevätahava on yleensä havuilla, tuijilla, katajilla sekä alppiruusuilla keväisin tapahtuva ilmiö. Siinä kasvit haihduttavat keväisin tuulisella ja aurinkoisella ilmalla vettä lehtien ja neulasien kautta, kun niiden pintajuuristo on jäässä. Kevätahava on yleinen varsinkin nuorilla alppiruusuilla.
Kevätahavalta voi helposti suojautua, kun kasvi suojataan hyvin.
Kevin Miller (ääninäyttelijä)

Kevin Miller (s. 21. joulukuuta 1977 Minot, Pohjois-Dakota) on yhdysvaltalainen ääninäyttelijä. Hänet tunnetaan parhaiten ääninäyttelystään Sly Cooper -videopelisarjassa.